Referat – GF i RSF - Ribesportsfiskerforening søndag d. 12 marts 2023

Antal deltagere: 48

Referant: Erik Schultz.

1. Bestyrelsen havde forslået Søren Lundgård og dette blev godkendt af forsamlingen.

Søren startede med at konstatere, at GF var varslet i korrekt tid jvf vedtægterne. Og gav derefter ordet til Emil.

1. Emils beretning for det forgange år. Denne kan findes andetsteds på hjemmesiden. Efter den fine og gennembearbejde beretning, kunne forsamlingen tilslutte sig den.
2. Bestyrelsen havde bedt Jesper Hammer om at gennemgå regnskab for 2022 og ganske kort fortalt, viste denne, at vi landede på et minus på: 37.380,- mod forventet : - 24.000,-. Regnskabet blev godkendt.
3. Budget for 2023 v. Erik Dahlgren – hvis vi tager indtægtssiden først, der forventes en stigning på fiskekort/kontingent, på lige godt 40.000. Lejeindtægt K2, er sat mere moderat og med en skelen til hvad opnået i 2022 (40.000,-) og dette forventes at ende på: 544.000,- kr. Udgifter, her vil vi se en stigning på leje af fiskevand (+ ca 15.000,-) og så er der punktet: Nyanskaffelser K2, hvorunder laden hører: her er vi i gang med en ”opdatering”; der er lavet loft, støbt gulv, trukket el og snarest forventes det, at der bliver lavet vægge/skydedører. Dette arbejde er igangsat, da vi ønsker et sted der kan bruges til vores arrangementer, hvis vejret ikke arter sig. Da dette projekt er relativ omkostningstung og da vi jo ikke ligefrem svømmer i midler, har bestyrelsen besluttet, at opsætning af ”ny” Amerikaner bro, udskydes til 2024! Dvs at der forventes udgifter i niveau: 555.000,- og derved et forventet underskud på (555.000 – 544.000) = 11.000,-. – Fra salen blev der forespurgt om ikke ejerne, som tidligere, kunne refundere nogle af udgifterne (materialer), som tidligere anvendt. – Dette er ikke blevet taget op m HD, da vi pt har en forespørgelse kørende, om renovering af syd-facade, men temaet vil blive taget op ved efterårets forhandling om ny lejekontrakt. Denne er pt på 5 år og vi ønsker og håber, at denne kan blive på 10 år.
4. Det indkomne forslag fra Flemming Holm, blev «taget” af bordet, da Emil havde redegjort for ny opdeling af laksekvoten (læs: i princippet en underopdeling i mindst 2 halvdele og m frigivelse: 16.april og 16 juni). Det skal dog anføres at man igen i år, har fordelt laksekvoten efter meter princippet i Ribe Å systemet og at vores kvote, er uændret. – I forlængelse af Emil’s beretning, vil der være en grundig forklaring.
5. Valg af bestyrelsesmedlemmer: Martin Hye, Gerda Feddersen var på valg; de ønskede genvalg og det blev de, uden modkandidater. Så var der en plads ledig; her havde bestyrelsen indstillet, Kenn Larsen. Også her uden modkandidat; tillykke med valget Kenn og velkommen i vores bestyrelse (se konstituering, på foreningens hjemmeside).
6. Genvalg til: Erik Dahlgren, Erik Schultz og da Poul J. Christensen ikke alligevel ønskede valg, havde bestyrelsen indstillet, Martin Gude. Han blev valgt uden modkandidat. Også her et tillykke m valget. Suppleanterne har konstitueret sig som flg: Erik S: 1’ – Martin: 2’ og Erik D 3’ suppleant. Bjarne G Rasmussen ønskede ikke at fortsætte som suppleant, men gerne hjælpe med it og nyheder, i en overgangs periode. Herfra skal lyde en stor tak til Bjarne, for hans store arbejde i bestyrelsen og foreningen, se endvidere Emils beretning.
7. Under punktet eventuelt, blev pokalerne udleveret og disse tilfaldt: Største laks: Mogens Olesen, 103 cm & 11,7 kg; Største juniorfisk: Hugo Dahlgren, Laks – 97 cm & 9,4 kg. Største HØ: Jan Nielsen, 94 cm & 11,05 kg. Gartner Mathiesens mindepokal: Jan Sylvester. Hermed et tillykke til jer alle. – Der var gennemgående god spørge- og kommentar lyst, herunder; formandsskiftet sidste år og det allerstedsværende TEMA, passage i Ribe by. – Der skal ikke herske nogen tvivl om, at vi i bestyrelsen arbejder målrettet på, at denne skal forbedres og gerne, med en midlertidig løsning (bearbejdes i SU-regi) og en blivende, i forbindelse med Vandområdeplanerne, for Ribe by.

KNÆK OG BRÆK

Erik Schultz, Ribe d. 20.03.2023